钦定古今图书集成/明伦汇编/宫闱典/第040卷 > 太祖弘吉剌皇后
## 钦定古今图书集成/明伦汇编/宫闱典/第040卷 > 太祖弘吉剌皇后

按《元史后妃传》：“太祖光献翼圣皇后，名旭真，弘吉剌
氏，特薛禅之女也。特薛禅与子按陈从太祖征伐有
功，赐号国舅，封王爵以统其部族。有旨生女为后，生
男尚公主，世世不绝。”世祖至元二年十二月，追谥光
献翼圣皇后，册文曰：“尊祖宗，致诚孝，实王政之攸先；
法天地，建鸿名，亦母仪之克称。肆先虔于太室，庸昭”
示于后昆。体兹至公，节以大惠。钦惟光献皇后宅心
渊静，禀德柔嘉。当圣神创业之初，有夙夜求贤之助。
功施社稷，垂慈训于景襄；庆衍宫闱，流徽音于庄圣。
协赞龙飞之运，永诒燕翼之谋。惟周人著称《思齐》，亦
推本兴王之迹。在汉世始谥光烈，盖笃申追远之情。
是用稽迪旧章，增崇遗美。谨遣摄太“尉某奉玉册玉
宝，加上尊谥曰光献翼圣皇后。伏惟淑灵降格，典礼
备膺。于亿万年茂隆丕祚，升祔太祖庙。”其馀后妃有
四斡耳朵四十馀人，不记氏族，其名悉见于《表》。后皆
仿此。